ՀԱՍՏԱՏՎԱԾ Է

Եվրասիական միջկառավարական խորհրդի

2017 թվականի ի թիվ որոշմամբ

ՊԼԱՆ

**Օդային տրանսպորտի մասով համակարգված (համաձայնեցված)
տրանսպորտային քաղաքականության իրականացման հիմնական ուղղությունների
և փուլերի իրագործմանն ուղղված՝ 2018-2020 թվականների միջոցառումների** **(«ճանապարհային քարտեզ»)**

| Միջոցառման անվանումը | Իրագործման ժամկետը | Պատասխանատու կատարողը | Պլանավորվող արդյունքը |
| --- | --- | --- | --- |
| Ուղղություն I. Եվրասիական տնտեսական միության անդամ պետությունների (այսուհետ՝ անդամ պետություններ) օրենսդրության ներդաշնակեցումը՝ քաղաքացիական ավիացիայի բնագավառում միջազգային իրավունքի նորմերին և սկզբունքներին համապատասխան |
| 1. Քաղաքացիական ավիացիայի միջազգային կազմակերպության (ԻԿԱՕ) ստանդարտներին և առաջարկվող գործելակերպին համապատասխանության մասով՝ քաղաքացիական ավիացիայի բնագավառում անդամ պետությունների օրենսդրության համեմատական վերլուծության անցկացում: ԻԿԱՕ-ի ստանդարտներին և առաջարկվող գործելակերպին անդամ պետությունների օրենսդրության համապատասխանության ապահովմանն ուղղված առաջարկների ու առաջարկությունների մշակում՝ գիտական հետազոտություններ անցկացնելու շրջանակներում\* | 2018-2019 թվականներ | Եվրասիական տնտեսական հանձնաժողով (այսուհետ՝ Հանձնաժողով) | վերլուծական զեկույց՝ գիտահետազոտական աշխատանքի արդյունքներով |
| 2. Քաղաքացիական ավիացիայի բնագավառում անդամ պետությունների օրենսդրության մեջ փոփոխություններ կատարելու համաձայնեցված մոտեցման մշակում.1) այն ոլորտների սահմանումը և համաձայնեցումը, որոնք կարգավորվում են ներդաշնակեցման ենթակա՝ անդամ պետությունների օրենսդրությամբ | 2018 թվականի III եռամսյակ | անդամ պետություններ, Հանձնաժողով | կարգավորման ոլորտների ցանկ |
| 2) անդամ պետությունների օրենսդրության ներդաշնակեցման վերաբերյալ առաջարկությունների նախապատրաստում | 2019 թվականի I եռամսյակ | Հանձնաժողով, անդամ պետություններ | Հանձնաժողովի ակտ |
| 3. Անդամ պետությունների նորմատիվ իրավական ակտերում փոփոխությունների կատարում. |  |  |  |
| 1) նորմատիվ իրավական ակտերում սահմանված կարգով փոփոխություններ կատարելը | 2019-2020 թվականներ | անդամ պետություններ | անդամ պետությունների նորմատիվ իրավական ակտեր |
| 2) նորմատիվ իրավական ակտերում կատարված փոփոխությունների մասին տեղեկատվությունը անդամ պետությունների կողմից Հանձնաժողով ներկայացնելը | 2020 թվական | անդամ պետություններ | անդամ պետությունների տեղեկատվություն |
| Ուղղություն II. Շրջակա միջավայրի վրա քաղաքացիական ավիացիայի բացասական ազդեցության նվազեցում |
| 4. Կանոնավոր միջազգային օդային հաղորդակցություններ իրականացնելիս ավիափոխադրողների կողմից շահագործվող օդանավերի մասին տեղեկատվությունը (ավիացիոն աղմուկի մասով ԻԿԱՕ պահանջներին համապատասխանության գնահատականով) անդամ պետությունների կողմից Հանձնաժողով ներկայացնելը | 2018 թվական | անդամ պետություններ | անդամ պետությունների տեղեկատվություն |
| 5. Անդամ պետությունների կողմից ներկայացված տեղեկատվության վերլուծության անցկացում և անդամ պետությունների ավիացիոն ընկերությունների այն օդանավերի ցանկի կազմում, որոնք չեն համապատասխանում ավիացիոն աղմուկի մասով ԻԿԱՕ պահանջներին | 2018 թվական | Հանձնաժողով | օդանավերի ցանկ |
| 6. Անդամ պետությունների միջև կանոնավոր միջազգային օդային հաղորդակցությունների ընթացքում օդանավերի շահագործման համաձայնեցված մոտեցումների մշակում և ընդունում՝ հաշվի առնելով ավիացիոն աղմուկի մասով ԻԿԱՕ պահանջները: | 2019 թվական | անդամ պետություններ, Հանձնաժողով | անդամ պետությունների լիազորված մարմինների որոշումներ |
| Ավիացիոն աղմուկի մասով ԻԿԱՕ-ի պահանջներին չհամապատասխանող օդանավերով անդամ պետությունների միջև միջազգային թռիչքների սահմանափակման մասին համաձայնեցված որոշումների ընդունում |  |  |  |
| Ուղղություն III. Արդար և բարեխիղճ մրցակցության ապահովում |
| 7. Քաղաքացիական ավիացիայի բնագավառում այնպիսի խոչընդոտների (արգելքների, բացառումների, սահմանափակումների) հայտնաբերում, որոնք ազդում են անդամ պետությունների միջև օդային տրանսպորտով փոխադրումների շուկայում մրցակցության զարգացման վրա, այդ թվում՝ գիտական հետազոտություններ անցկացնելու շրջանակներում\* | մշտական հիմունքներով | Հանձնաժողով | տեղեկատվություն՝ Եվրասիական տնտեսական բարձրագույն խորհրդի կողմից քննարկման նպատակով ամենամյա զեկույցում ներառելու համար |
| 8. Խոչընդոտների (արգելքների, բացառումների, սահմանափակումների) վերլուծություն և դասակարգում | 2018 թվականի III եռամսյակ | Հանձնաժողով | ամփոփիչ հաշվետվություն |
| 9. Խոչընդոտների (արգելքների, բացառումների, սահմանափակումների) վերացմանն ուղղված առաջարկությունների մշակում | 2018 թվականի IV եռամսյակ | Հանձնաժողով, անդամ պետություններ | Հանձնաժողովի ակտ |
| 10. Անդամ պետությունների օդային տարածք մուտքի/ելքի այլընտրանքային կետերի տրամադրում, որոնք թույլ են տալիս անդամ պետությունների ավիաընկերություններին ընտրել օպտիմալ երթուղիներ | 2018 թվականից | անդամ պետություններ | անդամ պետությունների լիազորված մարմինների որոշումներ |
| 11. Անդամ պետությունների օրենսդրության համեմատական վերլուծության անցկացում՝ իրագործվող սակագնային քաղաքականության և աերոնավիգացիոն ու օդանավակայանային սպասարկման համար կիրառվող սակագների, ինչպես նաև անդամ պետությունների օդանավակայանների և աերոնավիգացիայի ծառայությունների հասանելիության պայմանների մասով:\*Սակագնային քաղաքականության և աերոնավիգացիոն ու օդանավակայանային սպասարկման համար կիրառվող սակագների, անդամ պետություններում օդանավակայանների և աերոնավիգացիայի ծառայությունների հասանելիության պայմանների կատարելագործման վերաբերյալ վերլուծական զեկույցի նախապատրաստում | 2018-2019 թվականներ | Հանձնաժողով, անդամ պետություններ | վերլուծական զեկույց՝ գիտահետազոտական աշխատանքի արդյունքներով |
| 12. Բոլոր անդամ պետությունների շահագործողների նկատմամբ անդամ պետություններում օդանավակայանների և աերոնավիգացիայի ծառայություններ մատուցելիս հավասար (ոչ խտրական) սակագնային պայմանների ապահովման համաձայնեցված մոտեցումների վերաբերյալ առաջարկությունների մշակում և ընդունում | 2018-2019 թվականներ | Հանձնաժողով, անդամ պետություններ | Հանձնաժողովի ակտ |
| 13. Անդամ պետությունների միջև կանոնավոր օդային փոխադրումներ կատարելիս անդամ պետությունների ավիաընկերությունների համար ոչ հավասար (խտրական) պայմանների ստեղծումը, ինչպես նաև այլ անդամ պետության օդային տարածքի օգտագործման դիմաց անդամ պետությունների ավիաընկերություններից լրացուցիչ վճարների գանձումը թույլ չտալու համաձայնեցված մոտեցումների վերաբերյալ առաջարկությունների մշակում և ընդունում | 2018-2019 թվականներ | անդամ պետություններ, Հանձնաժողով | Հանձնաժողովի ակտ |
| 14. Անդամ պետությունների միջազգային օդանավակայաններում ոչ առևտրային նպատակներով՝ այլ անդամ պետության ավիաընկերություններին տեխնիկական վայրէջքի իրավունք տրամադրելու մասով օդային հաղորդակցության մասին երկկողմ համաձայնագրերի կատարման մոնիթորինգ | մշտական հիմունքներով | Հանձնաժողով, անդամ պետություններ | վերլուծական զեկույց, անդամ պետությունների լիազորված մարմինների խորհրդակցությունների արձանագրություններ |
| 15. Оդանավակայանների և աերոնավիգացիայի ծառայությունների հասանելիության հավասար (ոչ խտրական) պայմանների ապահովման համաձայնեցված մոտեցումների վերաբերյալ առաջարկությունների մշակում և ընդունում | 2019-2020 թվականներ | Հանձնաժողով, անդամ պետություններ | Հանձնաժողովի ակտ |
| Ուղղություն IV. Օդանավերի համակազմի նորացման, օդանավակայանների վերգետնյա ենթակառուցվածքի օբյեկտների արդիականացման և զարգացման համար պայմանների ստեղծում՝ ԻԿԱՕ ստանդարտներին և առաջարկվող գործելակերպին համապատասխան |
| 16. Օդանավերի նորացման, համալրման և արդիականացման հետ կապված խնդիրները որոշելու նպատակով օդանավերի համակազմի վիճակի, դրա նորացման և համալրման պլանների մասին տեղեկատվությունը անդամ պետությունների կողմից Հանձնաժողով ներկայացնելը | յուրաքանչյուր տարի | անդամ պետություններ | անդամ պետությունների տեղեկատվություն |
| 17. Այնպիսի բարենպաստ պայմանների ստեղծում (այդ թվում՝ մաքսասակագնային կարգավորման, մաքսային վարչարարության և այլ ոլորտներում), որոնք նպաստում են օդանավերի համակազմի նորացմանը, ինչպես նաև օդանավերի և (կամ) դրանց ավիացիոն շարժիչների վերանորոգման, արդիականացման և (կամ) տեխնիկական սպասարկման համար անհրաժեշտ ավիացիոն շարժիչների, պահեստամասերի և սարքավորումների ներմուծմանը | 2018-2020 թվականներ | անդամ պետություններ, Հանձնաժողով | Հանձնաժողովի ակտեր |
| 18. Անդամ պետություններում ավիաընկերությունների, օդանավակայանների ենթակառուցվածքի, աերոդրոմային սարքավորումների, օդանավերի թռիչքների աերոնավիգացիոն և ռադիոտեխնիկական ապահովման զարգացմանն ու արդիականացմանն ուղղված ներդրումների ներգրավման մեխանիզմների կատարելագործում, այդ թվում՝ Եվրասիական զարգացման բանկի մասնակցությամբ  | 2018-2020 թվականներ | անդամ պետություններ | անդամ պետությունների նորմատիվ իրավական ակտեր, ներդրումային ծրագրեր |
| 19. Անդամ պետություններում օդանավակայանների ենթակառուցվածքի, աերոդրոմային սարքավորումների, օդանավերի թռիչքների աերոնավիգացիոն և ռադիոտեխնիկական ապահովման զարգացմանն ու արդիականացմանն ուղղված առաջարկների ու առաջարկությունների մշակում. |  |  |  |
| 1) oդանավակայանների ենթակառուցվածքի, աերոդրոմային սարքավորումների, օդանավերի թռիչքների աերոնավիգացիոն և ռադիոտեխնիկական ապահովման վիճակի մասին տեղեկատվությունը անդամ պետությունների կողմից Հանձնաժողով ներկայացնելը | 2018 թվական | անդամ պետություններ | անդամ պետությունների տեղեկատվություն |
| 2) ներկայացված տեղեկատվության վերլուծություն անցկացնելը | 2019 թվական | Հանձնաժողով | վերլուծական զեկույց |
| 3) oդանավակայանների ենթակառուցվածքի օբյեկտների, աերոդրոմային սարքավորումների, օդանավերի թռիչքների աերոնավիգացիոն և ռադիոտեխնիկական ապահովման արդիականացման գերակա ուղղությունները սահմանելը | 2020 թվական | անդամ պետություններ | անդամ պետությունների նորմատիվ իրավական ակտեր |
| Ուղղություն V. Թռիչքների անվտանգության և ավիացիոն անվտանգության ապահովում |
| 20. Ավիացիոն անվտանգության և թռիչքների անվտանգության ապահովման վերահսկողության պետական (ազգային, կառավարական) համակարգերի վերլուծություն՝ «Միջազգային քաղաքացիական ավիացիայի մասին» 1944 թվականի դեկտեմբերի 7-ի կոնվենցիայի 17-րդ և 19-րդ հավելվածների համաձայն | 2020 թվական | Հանձնաժողով, անդամ պետություններ | վերլուծական զեկույց |
| 21. Անդամ պետություններում ավիացիոն անվտանգության և թռիչքների անվտանգության ապահովման վերահսկողության պետական (ազգային, կառավարական) համակարգերի ընդունում և կատարելագործում | 2018 թվականից՝ մշտական հիմունքներով | անդամ պետություններ | անդամ պետությունների նորմատիվ իրավական ակտեր |
| 22. Անդամ պետություններում ավիացիոն անվտանգության ապահովման վերահսկողություն անցկացնելու գծով ավիացիոն իշխանությունների տեսչական կազմի (քաղաքացիական ավիացիայի գերատեսչությունների) ուսուցման դասընթացների կազմակերպում | 2018 թվականից՝ մշտական հիմունքներով | անդամ պետություններ | վերահսկողության համակարգի վերաբերյալ դասընթացներ |
| 23. Անդամ պետությունների՝ քաղաքացիական ավիացիայի ոլորտում լիազորված մարմինների փոխգործակցության կազմակերպում՝ զննման օպերատորների պատրաստման (ուսուցման) մասով | 2018-2023 թվականներ | անդամ պետություններ | անդամ պետությունների լիազորված մարմինների որոշումներ |
| 24. Անդամ պետությունների միջև օդանավերի թռիչքներ կատարելիս ավիափոխադրողների կողմից շահագործվող օդանավերի համակազմի՝ «Միջազգային քաղաքացիական ավիացիայի մասին» 1944 թվականի դեկտեմբերի 7-ի կոնվենցիայի 6-րդ հավելվածի պահանջներին համապատասխանության մասով վերլուծություն՝ անդամ պետությունների կողմից ներկայացված տեղեկատվության հիման վրա | 2019-2020 թվականներ | Հանձնաժողով, անդամ պետություններ | վերլուծական զեկույց |
| 25. Անդամ պետություններում ավիացիոն պատահարների դասակարգումների միասնականացում՝ ԻԿԱՕ (ADREP 2000/ECCAIRS) դասակարգմանը համապատասխան | 2018 – 2020 թվականներ | անդամ պետություններ, Հանձնաժողով | անդամ պետությունների նորմատիվ իրավական ակտեր |
| 26. Օդային տարածքի օգտագործման և օդային երթևեկության կազմակերպման պլանավորման համաձայնեցված մոտեցումների վերաբերյալ առաջարկության նախապատրաստում և ընդունում | 2019-2020 թվականներ | Հանձնաժողով, անդամ պետություններ | Հանձնաժողովի ակտ |
| Ուղղություն VI. Օդային հաղորդակցության ընդլայնում |
| 27. Անդամ պետությունների միջև օդային հաղորդակցության առկա սահմանափակումների վերացմանն ուղղված առաջարկների մշակում\* | 2018 թվական | Հանձնաժողով, անդամ պետություններ | վերլուծական զեկույց՝ գիտահետազոտական աշխատանքի արդյունքներով |
| 28. Օդային հաղորդակցության ազատականացման հարցում ինտեգրացիոն միավորումների փորձի վերլուծություն՝ Եվրասիական տնտեսական միության շրջանակներում միջազգային պայմանագրի առարկան, բովանդակությունը և կառուցվածքը որոշելու նպատակով\* | 2019 թվական | Հանձնաժողով, անդամ պետություններ | վերլուծական զեկույց՝ գիտահետազոտական աշխատանքի արդյունքներով |
| 29. Օդային հաղորդակցության վերաբերյալ միջազգային պայմանագրերին համապատասխան նշանակված կամ լիազորված՝ անդամ պետությունների ավիաընկերությունների հետ Codeshare համաձայնագիր կնքելու՝ մարքեթինգային փոխադրողի իրավունքի տրամադրում՝ անդամ պետությունների միջև կանոնավոր օդային փոխադրումներ իրականացնելիս, այդ թվում՝ երրորդ երկրներ երթուղիներով | 2018 թվական | անդամ պետություններ, Հանձնաժողով | օդային հաղորդակցության վերաբերյալ համաձայնագրերի հավելվածներում փոփոխություններ կատարելու մասին անդամ պետությունների լիազորված մարմինների որոշումներ |
| 30. Անդամ պետությունների միջև միջազգային օդային կանոնավոր հաղորդակցություններ իրականացնելիս առկա սահմանափակումների փուլային վերացման վերաբերյալ առաջարկության նախապատրաստում և ընդունում | 2020 թվական | Հանձնաժողով, անդամ պետություններ | Հանձնաժողովի ակտ |
| 31. Անդամ պետությունների միջև միջազգային օդային կանոնավոր հաղորդակցություններ իրականացնելիս առկա սահմանափակումների վերացում՝ անդամ պետությունների միջև նշանակման կետերի,նշանակված փոխադրողների թվի,տարողության,օդային հաղորդակցության վերաբերյալ միջկառավարական համաձայնագրերի շրջանակներում պայմանագրային ուղիներով իրականացվող թռիչքների հաճախականության,մեկ անդամ պետության՝ միջազգային չվերթներ իրականացնող փոխադրողների՝ մեկ այլ անդամ պետության օդային տարածքով տարանցիկ թռիչքի մասով | մինչև 2025 թվականը (ըստ անդամ պետությունների պատրաստվածության) | անդամ պետություններ, Հանձնաժողով | օդային հաղորդակցության վերաբերյալ համաձայնագրերի հավելվածներում փոփոխություններ կատարելու մասին անդամ պետությունների լիազորված մարմինների որոշումներ |
| 32. Անդամ պետությունների ավիաընկերությունների համար հավասար պայմանների ստեղծում պայմանագրային երթուղիների շահագործման ընթացքում՝ ավիացիոն ենթակառուցվածքի օգտագործման մասով հավասար (ոչ խտրական) սակագնային պայմաններ ապահովելու և այլ անդամ պետության օդային տարածքի օգտագործման համար անդամ պետությունների ավիաընկերություններից լրացուցիչ վճարների գանձումը թույլ չտալու միջոցով | մինչև 2025 թվականը (ըստ անդամ պետությունների պատրաստվածության) | անդամ պետություններ, Հանձնաժողով | անդամ պետությունների նորմատիվ իրավական ակտեր |
| 33. Անդամ պետություններում ավիացիոն մասնագետների ուսուցման, վերապատրաստման և որակավորման բարձրացման ծրագրերի համաձայնեցման (միասնականացման), ժամանակակից, մրցունակ գիտակրթական կենտրոնների ստեղծման և զարգացման վերաբերյալ առաջարկների նախապատրաստում | 2018 թվական | անդամ պետություններ,Հանձնաժողով | վերլուծական զեկույց |
| 34. Ավիացիոն մասնագետների ուսուցման, վերապատրաստման և որակավորման բարձրացման համաձայնեցված (միասնականացված) ծրագրերի ներդրում | 2020 թվական | անդամ պետություններ | անդամ պետությունների նորմատիվ իրավական ակտեր |
| 35. Գիտատեխնիկական համագործակցության ընդլայնման, առաջատար փորձի փոխանակման, համատեղ հետազոտությունների պլանավորման վերաբերյալ առաջարկների նախապատրաստում՝ քաղաքացիական ավիացիայի ոլորտում նորարարական տեխնոլոգիաների, տեխնիկական միջոցների և ընթացակարգերի մշակման ու ներդրման նպատակով, այդ թվում՝համատեղ նախագծերի և գիտատեխնիկական մշակումների ֆինանսավորման աղբյուրների որոշումգերակա գիտական հետազոտությունների միջնաժամկետ և երկարաժամկետ պլանավորում՝ հաշվի առնելով համաշխարհային լավագույն ձեռքբերումները | 2020 թվական | անդամ պետություններ, Հանձնաժողով | վերլուծական զեկույց |

* Հետևյալ թեմայով համալիր գիտահետազոտական աշխատանք անցկացնելու շրջանակներում՝ «Եվրասիական տնտեսական միության օդային տրանսպորտի ծառայությունների ընդհանուր շուկայի փուլային ձևավորման վերաբերյալ առաջարկների մշակում»: